Els establiments hostalers de Burjassot oferiran les seues millors tapes els dies 13 i 14 de març
2025-07-24

La VIII Ruta de la Tapa de Burjassot farà que els veïns i visitants del municipi gaudisquen novament de dues jornades gastronòmiques, els dies 13 i 14 de març, en les quals degustar les millors tapes i els millors productes que preparen els establiments hostalers de Burjassot.

De la mà de la Regidoria de Promoció Econòmica de l’Ajuntament de Burjassot, dirigida per Emili Altur, a través de l’empresa pública CEMEF, ja han començat tots els preparatius per desenvolupar aquesta nova edició de la ruta, dins de les activitats de promoció i dinamització del comerç local.

Els participants en la ruta, tindran l’oportunitat de degustar les més saboroses i elaborades tapes a un preu reduït, 1,80€ (beguda + tapa), coneixent els establiments hostalers del municipi, la seua qualitat i la gran quantitat de productes que ofereixen.